নাম প্রকাশে অনিচ্ছুক পার্বত্য অঞ্চলের কয়েকজন আঞ্চলিক দলের নেতা জানান, পার্বত্য চট্টগ্রাম অঞ্চলের বর্তমানে ৪ টি আঞ্চলিক দল গঠন হয়। এর মধ্যে প্রথম দল হিসাবে পার্বত্য চট্টগ্রাম জনসংহতি সমিতি, দ্বিতীয় দল হিসাবে ১৯৯৭ সালে ইউনাইটেড পিপলস্্ ডেমোক্রেটিক ফ্রন্ট (ইউপিডিএফ), তৃতীয় দল হিসাবে ২০০৬ সালে তত্ত্বাবধায়ক সরকারের আমালে জেএসএস সংস্কার (এমএন লারমা) গ্রুপ, এবং সম্প্রতি ২০১৭ সালের নভেম্বরে আত্মপ্রকাশ ঘটে ইউপিডিএফ গণতান্ত্রিক দল হিসাবে। দীর্ঘদিন ইউপিডিএফ এবং জেএসএস সংস্কার গ্রুপের মাঝে সখ্যতা থাকলেও বছর খানেক ধরে তাদের মাঝে দুরত্ব বেড়ে যায়। এরমধ্যে জেএসএস মুল দল এবং ইউপিডিএফ এই দ্ইু গ্রুপের মাঝে আবারো সখ্যতা শুরু হয়। এই ভাবে এক দল আরেক দলের উপর শক্তি সঞ্চয় শুরু করে। গত ২ মাস ধরে নানিয়ারচর উপজেলা একটি অস্থির উপজেলা হিসাবে পরিচিতি লাভ করে। তারই প্রতিহিংসার কারণে গতকাল বলি হতে হলো জেএসএস সংস্কার পন্থী নেতা এ্যাডভোকেট শক্তিমান চাকমাকে।